b'\n_START_ARTICLE_\nAlojzij Carli\n_START_SECTION_\n\xc5\xbdivljenje in delo\n_START_PARAGRAPH_\nCarli je leta 1871 kon\xc4\x8dal \xc5\xa1tudij bogoslovja v Gorici. Kot duhovnik je slu\xc5\xbeboval predvsem na Primorskem: v Vipavskem Kri\xc5\xbeu, Mirnu in Sveti Luciji, nato na Mostu na So\xc4\x8di._NEWLINE_Po zgledu romanti\xc4\x8dnih romanov o prvih za\xc4\x8detkih kr\xc5\xa1\xc4\x8danstva je napisal povesti: Evfemija (1874) in Zadnji dnevi v Ogleju (1876). Slednjo povest je Carli ozna\xc4\x8dil za\xc2\xa0\xc2\xbbizviren roman iz petega stoletja\xc2\xab. Gre pa za romanti\xc4\x8dno zgodbo, postavljeno v \xc4\x8das propadanja rimskega cesarstva. V delu se pojavi tudi hunski vladar Atila. Carli je objavil tudi ve\xc4\x8d zgodovinskih spisov, npr. Tolmin kot kraj in okraj (1874).'